SI

17. és 18. cikk, vagy a készpénz és más értéktárgyak szállításáról és védelméről szóló szabályok szerinti nemzeti szabályok. 16. cikk (30 000 EUR-t meg nem haladó ellenértékű 1. osztályú védett szállítmány szállítása) 1. 1. osztályú védett szállítmány szállítása két fegyveres biztonsági őrrel történik. 2. A szállítást a következőkkel felszerelt módosított járművel kell végrehajtani: — fizikailag elkülönített utas- és raktérrel rendelkező jármű, amelynek rögzített, merev válaszfala lehetővé teszi a védett szállítmány utastérből raktérbe való betárolását; — üveg nélküli raktér; — a raktérbe beépített fémlemezes trezor, amely az erre kialakított résen vagy az utastér nyílásán keresztül lehetővé teszi a szállítmány raktérben való elhelyezését; — erőszakos behatolásra jelző riasztó; — a jármű elmozdítását gátló motorblokkoló; — kommunikációs és felügyeleti rendszer. 3. Az előző bekezdés 3. francia bekezdésétől függetlenül a védett szállítmány szállítása akkor is elvégezhető, ha a szállítmányt műszaki úton biztosítják olyan módosított aktatáska, pénzszállító zsák vagy kazetta alkalmazásával, amely külön jelöléssel bír, kialakításának köszönhetően erőszakos nyitása nehézségekbe ütközik, elvitelekor pedig hang-, fény-, füst- vagy más műszaki jelzéssel riaszt. Az ilyen eszközt a jármű rakterében kell szállítani. 4. Az (1) bekezdés rendelkezésétől függetlenül a védett szállítmány szállítása egy fegyveres biztonsági őrrel is elvégezhető, ha a védett szállítmányt a készpénz elszínezésére vagy megsemmisítésére szolgáló tanúsított rendszer biztosítja. 5. A biztonsági őröknek golyóálló kabátot vagy golyóálló mellényt kell viselniük. 17. cikk (szállító járművenként legfeljebb 200 000 EUR ellenértékű 2. osztályú védett szállítmány szállítása) 1. 2. osztályú védett szállítmány szállítása két fegyveres biztonsági őrrel történik. 2. A szállítást a következőkkel felszerelt módosított járművel kell végrehajtani: — rögzített, merev válaszfal útján fizikailag elkülönített utas- és raktérrel rendelkező jármű; — üveg nélküli raktér; — a raktérbe beépített, fúrásnak vagy vágásnak ellenálló, golyóálló fémlemezes trezor, amelyet belülről a jármű alvázához rögzítenek, és amely az erre kialakított résen vagy az utastér nyílásán keresztül lehetővé teszi a készpénz benne való elhelyezését; — erőszakos behatolásra jelző riasztó; — a jármű elmozdítását gátló motorblokkoló; — kommunikációs és felügyeleti rendszer. 3. Az előző bekezdés 3. francia bekezdésétől függetlenül a védett szállítmány szállítása akkor is elvégezhető, ha a szállítmányt műszaki úton biztosítják olyan módosított aktatáska, pénzszállító zsák vagy kazetta alkalmazásával, amely külön jelöléssel bír, kialakításának köszönhetően erőszakos nyitása nehézségekbe ütközik, elvitelekor pedig hang-, fény-, füst- vagy más műszaki jelzéssel riaszt. Az ilyen eszközt a jármű rakterében kell szállítani. 4. A biztonsági őröknek golyóálló kabátot vagy golyóálló mellényt kell viselniük. 17. cikk a) pont (szállító járművenként legfeljebb 800 000 EUR ellenértékű 3. osztályú védett szállítmány szállítása) 1. 3. osztályú védett szállítmány szállítása legalább két fegyveres biztonsági őrrel történik. 2. A szállítást a következőkkel felszerelt golyóálló járművel kell végrehajtani: — különálló utastér és raktér; — mind a négy oldalon M2/C2 golyóálló védelemmel rendelkező utastér; — golyóálló raktér, amelynek külső ajtaja külön hevederzárral is védett; — riasztórendszer; — a jármű vagy a motor távblokkolására szolgáló, a biztonsági központból (SCC) aktiválható rendszer; — ajtónyitást nem igénylő kommunikációs rendszer (intercom); — kommunikációs és felügyeleti rendszer. 3. A biztonsági őröknek golyóálló kabátot kell viselniük. 18. cikk (szállító járművenként legfeljebb 4 000 000 EUR ellenértékű 4. osztályú védett szállítmány szállítása) 1. 4. osztályú védett szállítmány szállítása legalább három fegyveres biztonsági őrrel történik. 2. A szállítást a következőkkel felszerelt golyóálló járművel kell végrehajtani: — különálló utastér és raktér; — mind a négy oldalon FB 3 golyóálló védelemmel rendelkező utastér; — ablak nélküli raktér, amelynek külső ajtaja külön hevederzárral is védett; — riasztórendszer; — a jármű vagy a motor távblokkolására szolgáló, a biztonsági központból (SCC) aktiválható rendszer; — ajtónyitást nem igénylő kommunikációs rendszer (intercom); — kommunikációs és felügyeleti rendszer. 3. A biztonsági őröknek golyóálló kabátot kell viselniük. 19. cikk (szállító járművenként legfeljebb 8 000 000 EUR ellenértékű 5. osztályú védett szállítmány szállítása) 1. 5. osztályú védett szállítmány szállítása legalább három fegyveres biztonsági őrrel történik. 2. A biztonsági őröknek legalább a következő védőeszközöket kell viselniük: — golyóálló kabát; és — védősisak. 3. A szállítást a következőkkel felszerelt golyóálló járművel kell végrehajtani: — különálló raktér, illetve külön szakasz a sofőrnek és a biztonsági személyzetnek is; — a járműnek mind a négy oldalról legalább FB 3 osztályú golyóálló védelemmel kell rendelkeznie; — üveg nélküli raktér hátsó ajtóval, a személyzeti szakaszból elérhető hozzáféréssel a szállítmányhoz; — riasztórendszer; — ajtónyitást nem igénylő kommunikációs rendszer (intercom); — a jármű hátulján elhelyezett, a sofőr kabinjából irányított videomegfigyelő rendszer; — kommunikációs rendszer; — a szállítmány mozgásának legfeljebb egyperces időközönkénti online ellenőrzését lehetővé tévő felügyeleti rendszer a biztonsági központ szünetmentes lefedettségi körzetében, amely mindenkor lehetővé teszi a biztosított szállítmány pontos tartózkodási helyének megállapítását; — a jármű vagy a motor távblokkolására szolgáló, a járműből nem deaktiválható rendszer. 4. A szállítmányt két fegyveres biztonsági őr kíséri személygépkocsival. A kísérő járműt fel kell szerelni a biztonsági központtal (SCC) való közvetlen kommunikációt lehetővé tevő berendezéssel. 20. cikk (szállító járművenként 8 000 000 EUR feletti ellenértékű 6. osztályú védett szállítmány szállítása) 1. 6. osztályú védett szállítmány szállítása legalább három fegyveres biztonsági őrrel történik. 2. A biztonsági őröknek legalább a következő védőeszközöket kell viselniük: — golyóálló kabát; és — védősisak. 3. A szállítást olyan golyóálló járművel kell végrehajtani, amely rendelkezik az előző cikk (3) bekezdésében meghatározott berendezéssel és FB 4-es golyókkal szembeni védelemmel. 4. A szállítmányt három fegyveres biztonsági őr kíséri olyan golyóálló járművel, amely mind a négy oldalról legalább FB 3-as szintű golyóálló védelemmel rendelkezik. A kísérő járműt fel kell szerelni a biztonsági központtal (SCC) való közvetlen kommunikációt lehetővé tevő berendezéssel. Az 1214/2011/EU rendelet alkalmazásáról szóló rendelet elfogadási szakaszban van, emellett külön szabályozások — lehetővé teszi, hogy külföldi pénzszállító vállalatok az 1214/2011/EU rendelet feltételei mellett Szlovéniában (az eurokészpénzen kívül) más készpénzt is szállítsanak az 1214/2011/EU rendeletben meghatározott 20 %-os küszöbérték felett; — lehetővé teszi, hogy külföldi pénzszállító vállalatok az 1214/2011/EU rendelet feltételei mellett Szlovéniában (az eurokészpénzen és más készpénzen kívül) más értéktárgyakat is szállítsanak, ami nem tartozik az 1214/2011/EU rendelet hatályába. Az értéktárgyak nemesfémek, drágakövek, műalkotások, kulturális örökséget képező tárgyak, értékes dokumentumok stb. lehetnek. A kulturális örökséget képező tárgy lehet olyan tárgy, amelyet a kulturális örökséget képező tárgyak besorolására vonatkozó hatályos szabályozás ilyennek minősít, lehet a nemzeti kincsek védelmére és tárolására vonatkozó szabályoknak megfelelő nemzeti vagyon, és lehet a múzeumi tárgyak védelmére és tárolására vonatkozó szabályoknak megfelelő múzeumi tárgy. Amennyiben ez az adott körülmények között nem lehetséges, úgy a készpénz és más értéktárgyak szállításáról és védelméről szóló szabályok 22. cikke alkalmazandó.

20. cikk, vagy a készpénz és más értéktárgyak szállításáról és védelméről szóló szabályok szerinti nemzeti szabályok.